XDP vakili Ulug‘bek Inoyatovning 5 kishilik oilaga 2,5 mln so‘m oylik yetarli degan gapiga izoh berdi

Ulug‘bek Inoyatovning 5 kishilik oilaga 2,5 mln so‘m oylik yetarli degan gapiga O‘zbekiston Xalq demokratik partiyasi Markaziy Kengashi sektor mudiri Ravshan Xomitov izoh berdi. Bu haqda Xalqaro press-klub Telegram-kanalida ma’lum qilindi.

 Ulug‘bek Inoyatov
“Bizning siyosiy partiyamiz rahbari, hurmatli Ulug‘bek Ilyosovich, 2,5 million pul 5 kishidan iborat oilaga yetadi degan fikrni bildirganida oilaning barcha xarajatlarini nazarda tutmagan. Balki faqat oziq-ovqat mahsulotlarini xarid qilishni nazarda tutgan edi”, — degan Ravshan Xomitov.
Eslatib o‘tamiz, XDP partiyasi raisi Ulug‘bek Inoyatov 10-noyabr kuni Toshkentda siyosiy partiyalar vakillari ishtirokida o‘tkazilgan “Demokratik debat”da Toshkentda 2,5 million so‘m oylik oluvchi bir nafar boquvchi 5 kishidan iborat oilani boqishi mumkin, deb aytgandi.